<classify> MTENDAJI Mkuu wa Bodi ya Ligi Tanzania, Boniface Wambura amesema kuwa Ligi Kuu Tanzania Bara inatarajiwa kuanza mwezi Agosti 23 mwaka huu na hakutakuwa na viporo kama msimu uliopita. Wambura amesema kuwa ratiba ya ligi msimu huu imezingatia kalenda ya michuano ya kimataifa hivyo hakutakuwa na viporo. Msimu huu tumezingatia ratiba zote za kimataifa na hatutarajii mabadiliko ya ratiba kwa sababu zizisokuwa za msingi, amesema Wambura. Hatutakubali kuona timu inaweka kiporo na itambuwe kuwa Bodi ya Ligi haiwabani kwa lolote hivyo ni muda wa kila timu kujipanga ili kufanya vema na kabla ya ligi kuanza mchezo wa ngao ya jamii utakuwa kati ya Simba dhidi ya Azam FC, amesema. Wambura amesema wiki moja kabla ya mchezo huo utapigwa mchezo wa Ngao ya Jamii ambao huwakutanisha Mabingwa wa Ligi ambao ni Simba na Mabingwa wa Kombe la Shirikisho ambao ni Azam FC. Mchezo huo utapigwa Agosti 17, 2019. Mchezo wa ufunguzi utakuwa ni kati ya mabingwa watetezi Simba watamenyana na JKT Tanzania uwanja wa Taifa, Agosti 23. Kwa upande wa mchezo wa watani wa jadi raundi kwanza utapigwa Januari 4, 2020 ambapo Simba watakuwa wenyeji wa Yanga kwenye uwanja wa taifa.  <topic>: MICHEZO 